ΣΥΧΝΕΣ ΕΡΩΤΗΣΕΙΣ ΓΙΑ ΝΕΕΣ ΕΓΚΡΙΣΕΙΣ ΒΙΟΚΤΟΝΩΝ ΜΕ ΕΘΝΙΚΕΣ ΔΙΑΔΙΚΑΣΙΕΣ, ΑΡΜΟΔΙΟΤΗΤΑΣ ΕΟΦ

1. **Πως θα ελέγξω αν οι δραστικές μου υπάγονται στις εθνικές διατάξεις;**

Η διάθεση βιοκτόνων προϊόντων στην αγορά ρυθμίζεται από τις διατάξεις του κανονισμού (ΕΕ) 528/2012. Στον Κανονισμό (ΕΚ) 1062/2014 έχουν καταχωρηθεί όλες οι δραστικές ουσίες που χρησιμοποιούνται στα βιοκτόνα προϊόντα και οι οποίες περιλαμβάνονται στο Ευρωπαϊκό Πρόγραμμα Αναθεώρησης. Προϊόντα τα οποία περιέχουν δραστικές ουσίες για τις οποίες η αξιολόγηση δεν έχει ολοκληρωθεί (μεταβατική περίοδος) εμπίπτουν στα αναφερόμενα στο άρθρο 89 του Καν. 528/2012 και αξιολογούνται με βάση τις εθνικές διατάξεις, οι οποίες συνοψίζονται στα αναφερόμενα στο Π.Δ. 205/2001 «'Εγκριση, διάθεση στην αγορά και έλεγχος βιοκτόνων προϊόντων, σε συμμόρφωση προς την οδηγία 98/8/ΕΚ του Ευρωπαϊκού Κοινοβουλίου και του Συμβουλίου» (ΦΕΚ 160Α΄/16-07-2001).

To στάδιο στο οποίο βρίσκεται η αξιολόγηση της δραστικής (ανάλογα πάντα και με τον τύπο βιοκτόνου) μπορεί να αναζητηθεί στην ακόλουθη ηλεκτρονική διεύθυνση

<https://echa.europa.eu/el/information-on-chemicals/biocidal-active-substances>

Επίσης, χαρακτηρισμό ή κατάταξη προϊόντος μπορεί να κάνει η υπηρεσία μας, εφόσον καταθέστε σχετικό ερώτημα στο πρωτόκολλο και πληρώσετε το απαιτούμενο παράβολο (150 euro +2,4%).

1. **Ποιες κατηγορίες βιοκτόνων υπάγονται στην αρμοδιότητα του ΕΟΦ;**

Στην αρμοδιότητα του ΕΟΦ υπάγονται οι κατηγορίες βιοκτόνων TΠ1, TΠ2, TΠ3, TΠ4, TΠ5, TΠ6, TΠ7, TΠ11, TΠ22.

1. **Πόσο είναι το παράβολο για κατάθεση φακέλου νέας εγκρίσεως βιοκτόνου?**

To ύψος των παραβόλων καθορίζεται στην Υ.Α ΔΥΓ 3α/Γ.Π. 139307/05/31-7-06 (ΦΕΚ 1098Β’/10-8-06) όπως αυτή τροποποιήθηκε από την ΔΥΓ3α/Γ.Π.171107/08 (ΦΕΚ 2689Β’/31-12-08). Η κατάθεση πρέπει να γίνει στην Τράπεζα της Ελλάδας. **Δεν γίνεται αποδεκτό e-paravolo.**

Τέλη βιοκτόνων και απολυμαντικών

1. Αίτηση Έγκρισης Προϊόντος (για κάθε μορφή, τύπο, περιεκτικότητα) 2.000,00 ευρώ + 2,4%

2. Αίτηση Ανανέωσης 600,00 ευρώ + 2,4%

3. Εγκεκριμένα προϊόντα

Αιτήσεις για:

α) Νέα μορφή, νέα περιεκτικότητα, νέο τύπο 1.000,00 ευρώ + 2,4%

β) Νέο άρωμα, νέο χρώμα ή ποσοτική μεταβολή αυτών 500,00 ευρώ + 2,4%

γ) Αλλαγή εκδόχου ή ποσοτική μεταβολή του 300,00 ευρώ + 2,4%

δ) Προσθήκη ή αλλαγή συσκευασιών 150,00 ευρώ + 2,4%

ε) Άλλες τροποποιήσεις 500,00 ευρώ + 2,4%

|  |  |
| --- | --- |
| H πληρωμή των τελών γίνεται στην:  Τράπεζα Ελλάδος  Πανεπιστημίου 21  Τ.Κ. 102 50 ΑΘΗΝΑ | Αρ. Λογαριασμού ΕΟΦ 26303/8.  IBAN: GR 5301000 24 0000000000 263038  SWIFT: BNGRGRAA |

1. **Θέλω να αποσύρω την αίτηση φακέλου και να μου επιστραφεί το τέλος   
   (παράβολο) είναι εφικτό?**

Σε περίπτωση που από μέρος του ΕΟΦ δεν έχει γίνει καμία ενέργεια τότε μπορείτε να καταθέσετε αίτηση απόσυρσης του αιτήματός σας στο πρωτόκολλο της υπηρεσίας και αντίστοιχο αίτημα επιστροφής χρημάτων.

Σε περίπτωση που έχει αξιολογηθεί ο φάκελος δεν μπορείτε να προχωρήσετε στην παραπάνω διαδικασία.

1. **Ο υπεύθυνος κυκλοφορίας του προϊόντος μπορεί να έχει έδρα εκτός Ελλάδος;**

Υπεύθυνος κυκλοφορίας μπορεί να είναι μία οποιαδήποτε εταιρία εδρεύει στην Κοινότητα αρκεί να υπάρχουν τα κατάλληλα δικαιολογητικά.

1. **Είμαι αποκλειστικός αντιπρόσωπος εταιρίας του εξωτερικού μπορώ να αιτηθώ και να υπογράψω εγώ αντί της μητρικής εταιρίας?**

Μπορείτε να αιτηθείτε εφόσον έχετε εξουσιοδότηση (για αίτηση και υπογραφή) από την εταιρία που είναι υπεύθυνη κυκλοφορίας του προϊόντος.

1. **Είμαι αποκλειστικός αντιπρόσωπος εταιρίας του εξωτερικού μπορώ να είμαι υπεύθυνος κυκλοφορίας στην ελληνική αγορά?**

Μπορείτε εφόσον έχετε έγγραφη συναίνεση να είστε υπεύθυνος κυκλοφορίας (authorization holder) για την ελληνική αγορά

1. **Εισάγω ένα προϊόν από το εξωτερικό και έχω βεβαίωση ως ‘exclusive distributor’ στην Ελλάδα, είναι αρκετό για να πάρω την κατοχή κυκλοφορίας του προϊόντος;**

Όχι χρειάζεται να σας αναγνωρίζουν ως **‘***authorization holder’***.**

1. **Η παρασκευάστρια εταιρία του εξωτερικού επιθυμεί να εμπορευόμαστε παραπάνω από μία εταιρίες το προϊόν της.**

Στην ελληνική αγορά μπορεί να είναι μόνο ένας υπεύθυνος κυκλοφορίας. Διανομείς του προϊόντος μπορούν να είναι πολλοί αλλά η αίτηση εγκρίσεως γίνεται από τον Κάτοχος Άδειας Κυκλοφορίας.

1. **Το προϊόν μου έχει αντίστοιχες άδειες από άλλες ευρωπαϊκές χώρες μπορώ να τις χρησιμοποιήσω και για την ελληνική αγορά?**

Όχι, όλα τα προϊόντα που υπάγονται στις εθνικές διαδικασίες αξιολογούνται ολοκληρωτικά και χρήζουν νέα άδεια κυκλοφορίας ανεξάρτητα από άλλες άδειες που μπορεί να υπάρχουν στην κοινότητα.

1. **Ο αριθμός πρωτοκόλλου μίας αίτησης είναι και ο α/α αξιολόγησης;**

Μία αίτηση μπορεί να προχωρήσει σε αξιολόγηση μόνο εφόσον έχει διοικητική πληρότητα, δηλαδή περιέχει όλα τα απαραίτητα έγγραφα που αναγράφονται στις οδηγίες. Σε περίπτωση απουσίας απαραίτητων διακαιολογητικών θα πρέπει να συμπληρωθεί αναλόγως ο φάκελος. Ημερομηνία κατάθεσης θεωρείται η ημερομηνία ολοκλήρωσης όλων των στοιχείων.

1. **Μερικά στοιχεία που περιλαμβάνονται στην αίτηση είναι ίδια με αυτά που ζητάτε και στην ταυτότητα του προϊόντος. Πρέπει να συμπληρώσω και τα δύο;**

Ναι για την πληρότητα του φακέλου χρειάζεται να υπάρχουν και τα δύο στοιχεία.

1. **Τα στοιχεία της αίτησης γιατί απαιτούν υπογραφή;**

Τα στοιχεία της αίτησης πρέπει να είναι αληθή και αποτελούν υπεύθυνη δήλωση του αιτούντα. Για το λόγο αυτό απαιτείται εξουσιοδότηση σε περίπτωση που υπογράψει άλλος εκτός του υπεύθυνου κυκλοφορίας.

1. **Ο προμηθευτής των δραστικών ουσιών δεν είναι στη λίστα του άρθρου 95, αλλά είναι μεσάζοντας από την εταιρία που τα παράγει και βρίσκεται στη λίστα;**

Σε αυτή την περίπτωση είναι απαραίτητο να προσκομίσετε έγγραφα που να αποδεικνύουν ότι η εταιρία που παρασκευάζει την πρώτη ύλη είναι στη λίστα. Η εταιρία που βρίσκετε στη λίστα θα πρέπει να αποστείλει έγγραφο προμήθειας προς τον μεσάζοντα και ο μεσάζοντας προς την εταιρία *που παρασκευάζει το προϊόν*.

1. **O παρασκευαστής των δραστικών ουσιών βρίσκεται στη λίστα του άρθρου 95 αλλά έχει διαφορετική έδρα.**

Χρειαζόμαστε βεβαίωση από την εταιρία που αναγράφεται στη λίστα (με την έδρα που αναγράφεται) όπου θα επιβεβαιώνει τη σχέση των δύο εταιριών (π.χ κοινός όμιλος).

1. **Πως μπορώ να ελέγξω αν ο προμηθευτής ανήκει στη λίστα του άρθρου 95;**

<https://echa.europa.eu/el/information-on-chemicals/active-substance-suppliers>

1. **Η σύνθεση του προϊόντος σε τι μονάδες πρέπει να είναι;**

Η σύνθεση πρέπει να είναι ή β/ο ή β.β. Σε κάθε περίπτωση η σύσταση θα πρέπει να είναι εναρμονισμένη (δραστικές και μη δραστικές με τον ίδιο τρόπο).

1. **Η ετικέτα δεν υπάρχει σε μακέτα μπορώ να καταθέσω μόνο το κείμενο?**

Όλες οι ετικέτες πρέπει να είναι σε μορφή τελικής μακέτας με τις εικόνες και τα κείμενα. Αν υπάρχουν διαφορές στις συσκευασίες πρέπει να επισημαίνονται. Σε περίπτωση που όλες οι συσκευασίες του προϊόντος έχουν κοινή ετικέτα θα πρέπει να καταθέσετε βεβαίωση ότι όλες οι ετικέτες είναι ίδιες με τη διαφορά μόνο στο σημείο αναγραφής του όγκου της συσκευασίας.

1. **Σε ποιες περιπτώσεις πρέπει να υπάρχει τεχνικό φυλλάδιο?**

Όλα τα προϊόντα που δεν περιλαμβάνουν όλες τις πληροφορίες στην ετικέτα μπορούν να έχουν τ.φ επιπλέον πληροφοριών για το χρήστη. Το τεχνικό φυλλάδιο πρέπει εφόσον υπάρχει στην αδειοδότηση να εμπεριέχεται στις συσκευασίες. Σε περίπτωση που μία συσκευασία δεν μπορεί να περιλαμβάνει το φυλλάδιο, τότε θα πρέπει όλες οι απαραίτητες πληροφορίες του τεχνικού φυλλαδίου να αναγράφονται στην ετικέτα.

1. **Έχω στείλει τα αρχεία μου με wetransfer πρέπει να προσέξω κάτι;**

Τα αρχεία αυτά έχουν συγκεκριμένο χρόνο και μπορεί να σας ζητηθεί να τα ξαναστείλετε.

1. **Το δελτίο δεδομένων ασφαλείας σε ποια γλώσσα θα πρέπει να είναι;**

Οπωσδήποτε στα ελληνικά

1. **Οι μελέτες αποτελεσματικότητας είναι στα αγγλικά μπορούν να κατατεθούν?**

Οι μελέτες αποτελεσματικότητας πρέπει να είναι ή στα ελληνικά ή στα αγγλικά.

1. **Ποια στοιχεία του φακέλου πρέπει να είναι οπωσδήποτε και στην ελληνική γλώσσα;**

Δείτε τις οδηγίες κατάθεσης φακέλου στην ιστοσελίδα του ΕΟΦ

1. **Μπορεί ένα προϊόν να είναι σε περισσότερες από μία κατηγορίες στην ίδια αίτηση και με το ίδιο παράβολο κατάθεσης;**

Μπορεί αρκεί να διαθέτει τις απαραίτητες μελέτες αποτελεσματικότητας. Δεν χρειάζεται επιπλέον κατάθεση παράβολου.

1. **Τα δδα των μη δραστικών είναι υποχρεωτικό να υπάρχουν στο φάκελο;**

Τα δδα των μη δραστικών πρέπει να περιλαμβάνονται στο φάκελο στην ελληνική ή στην αγγλική γλώσσα. Σε περίπτωση που οι ονομασίες δεν συμπίπτουν με τις δραστικές στην αίτηση θα πρέπει να υπάρχει έγγραφο αντιστοίχισης της ονομασίας.

1. **Αντί για μελέτες αποτελεσματικότητας μπορώ να χρησιμοποιήσω διεθνή βιβλιογραφία για την ουσία ή το σκεύασμα;**

Όχι θα πρέπει να υπάρχουν μελέτες με το τελικό προϊόν που πρόκειται να αξιολογηθεί. Στη μελέτη αξιολόγησης θα πρέπει να αναγράφεται το όνομα του βιοκτόνου που αξιολογείται. Σε περίπτωση που αναγράφεται άλλο όνομα ή κωδικός θα πρέπει να υπάρχει σχετική βεβαίωση.

1. **Οι μελέτες αποτελεσματικότητας είναι σε άλλη γλώσσα και θα τα μεταφράσουμε στα ελληνικά. Μετάφραση από δικηγόρο είναι επαρκής;**

Οι μελέτες που είναι στα αγγλικά μπορούν να κατατεθούν ως έχουν. Η μετάφραση από δικηγόρο είναι αποδεκτή αρκεί να επισυνάπτεται και το πρωτότυπο έγγραφο που περιλαμβάνει και τα row data της μελέτης.

1. **Έχω άδεια παραγωγής για βιοκτόνα σε μορφή υγρού είναι επαρκής για φάκελο προϊόντος γέλης;**

Σε περίπτωση που το προϊόν παρασκευάζεται στην Ελλάδα η άδεια παραγωγής πρέπει να αναφέρει ακριβώς την μορφή του προϊόντος.

1. **Μπορώ να αναγράψω καλλυντικούς ισχυρισμούς σε βιοκτόνα ΤΠ1;Πχ δεν ξηραίνει τα χέρια ή δεν επιβαρύνει την επιδερμίδα**

Σχετικοί ισχυρισμοί δεν είναι αποδεκτοί.

1. **Το προϊόν μου (ΤΠ1), είναι δερματολογικά ελεγμένο μπορώ να αναγράψω τον ισχυρισμό;**

Τα βιοκτόνα που προορίζονται για χρήση ΤΠ1 είναι αυτονόητο ότι έχουν αυτό τον ισχυρισμό οπότε η αναγραφή του δεν επιτρέπεται ώστε να μη θεωρηθεί ότι τα προϊόντα που δεν το αναγράφουν δεν πληρούν τις προϋποθέσεις.

1. **Το προϊόν το εισάγω έτοιμο από το εξωτερικό και περιλαμβάνει έτοιμη πολύγλωσση ετικέτα που δεν περιέχει όλες τις πληροφορίες που ζητάτε.**

Θα πρέπει να προσθέσετε όλες τις πληροφορίες που χρειάζονται και αναφέρονται παραπάνω στο ελληνικό αλλά και σε όποια άλλη γλώσσα φαίνεται στη συσκευασία. Εναλλακτικά, μπορεί να κολληθεί ετικέτα στα ελληνικά κρύβοντας στην ετικέτα οδηγίες σε ξένες γλώσσες που δεν περιλαμβάνουν όλα τα στοιχεία.

Σε κάθε περίπτωση στις πολύγλωσσες ετικέτες θα πρέπει να προσκομίζεται βεβαίωση από τον υπεύθυνο κυκλοφορίας, ότι σε ότι σε όλες τι γλώσσες χρησιμοποιείται ακριβώς το ίδιο κείμενο.

1. **Το προϊόν μου έχει εγκριθεί και δε μου έχει διαβιβαστεί η άδεια.**

Θα πρέπει να επικοινωνήσετε με το αρμόδιο τμήμα έκδοσης αδειών.

1. **Η εταιρία μου έχει καταθέσει ένα φάκελο και πλέον δεν έχω τα αρχεία του φακέλου. Μπορώ να ζητήσω να μου αποσταλούν για το αρχείο μου;**

Θα πρέπει να αιτηθείτε και αναλόγως της περίπτωσης θα ενημερωθείτε.

1. **Μπορώ να παρακολουθώ την πορεία του φακέλου μου ηλεκτρονικά;**

Ακόμα δεν είναι εφικτή αυτή η διαδικασία για τα βιοκτόνα που ανήκουν στην αρμοδιότητα του ΕΟΦ.

1. **Για ένα προϊόν που βρίσκεται κοντά στη λήξη της άδειας του έχω καταθέσει εμπρόθεσμη αίτηση ανανέωσης. Παρόλα αυτά η ανανέωση δεν έχει γίνει, μπορώ να κυκλοφορώ το προϊόν στην αγορά? Μπορώ να έχω αντίστοιχη βεβαίωση;**

Εφόσον η αίτηση ανανέωσης που έχετε καταθέσει είναι εμπρόθεσμη, τότε μπορείτε να κυκλοφορείτε την άδεια μέχρι την αξιολόγηση του νέου φακέλου σας. Επίσης, μπορείτε να ζητήσετε μέσω του πρωτοκόλλου του ΕΟΦ να σας αποσταλεί επίσημη σχετική βεβαίωση.

1. **Το προϊόν μου έχει πατέντα τι στοιχεία πρέπει να καταθέσω;**

H υπηρεσία μας δεν αξιολογεί πατέντες προϊόντων.

1. **Σε ποιο συμβούλιο θα ελεγχθεί το προϊόν μου; Ποια είναι η διαδικασία αξιολόγησης;**

Ένα προϊόν για να πάρει σειρά προτεραιότητάς προκαταρκτικής αξιολόγησης θα πρέπει να έχει διοικητική πληρότητα, δηλαδή να περιλαμβάνει όλα τα δικαιολογητικά που απαιτούνται. Στη συνέχεια ακολουθεί η προκαταρτική αξιολόγηση κατά την οποία ελέγχονται εις βάθος τα στοιχεία του φακέλου. Τέλος, η προκαταρκτική εισήγηση παίρνει σειρά προτεραιότητας για να περάσει από τον τελικό έλεγχο του επιστημονικού συμβουλίου και να εγκριθεί η αδειοδότηση.

Σε περίπτωση που ο φάκελος δεν περιέχει όλα τα έγγραφα τότε δεν μπορεί να προχωρήσει στην πρώτη φάση της αξιολόγησης. Σε περίπτωση που έχει όλα τα έγγραφα αλλά αυτά είναι λάθος ή δεν περιέχουν τις απαραίτητες πληροφορίες, τότε το προϊόν θα απορριφθεί και θα πρέπει να γίνει νέα αίτηση με νέο παράβολο.

Παρότι η υπηρεσία μας δεν δικαιολογεί συμβουλευτικές υπηρεσίες, είναι πιθανόν ο αξιολογητής να επικοινωνήσει μαζί σας για να γίνουν διορθώσεις στις ελλείψεις και στα λάθη που μπορεί να υπάρχουν (αποστολή συμπληρωματικών εγγράφων). Σε αυτή την περίπτωση σας συνιστούμε να απαντάτε σε εύλογο χρονικό διάστημα ώστε να μπορεί να πάρει σειρά προτεραιότητας ο φάκελός σας. Η καθυστέρηση της απάντησής σας επιφέρει, όπως είναι αναμενόμενο, καθυστέρηση στην ολοκλήρωση της προκαταρκτικής αξιολόγησης.

**Μου ζητήθηκε από τον αξιολογητή να κάνω κάποιες αλλαγές πως αυτές μπορούν να κατατεθούν;**

Αν ο αξιολογητής σας ζήτησε αλλαγές μπορείτε σε συνεννόηση μαζί του, να τις αποστείλετε είτε σε έντυπη μορφή στο πρωτόκολλο αναγράφοντας εμφανώς ότι πρόκειται για συμπληρωματικά φακέλου με αρ. καταθεσης ………. Είτε να τα αποστείλετε ως απάντηση ηλεκτρονικά.

1. **Τι στοιχεία χρειάζονται για έγκριση οι Πύλες/θάλαμοι ψεκασμού για απολύμανση προσώπων;**

Ο ΕΟΦ στην 16-12-2020 ανακοίνωσή του επισήμανε ότι ο ψεκασμός ατόμων μέσω πυλών ή θαλάμων δεν συνιστά αποδεκτή μέθοδο απολύμανσης, καθώς ενέχει κινδύνους για την υγεία και δεν αποτρέπει την διάδοση μεταδοτικών ιών, όπως ο COVID-19.

<https://www.eof.gr/web/guest/pressother/-/journal_content/56/12225/5623334;jsessionid=0d0d707d4f0a126d971a4775f87c?refererPlid=14074>

1. **Το προϊόν μου είναι ταμπλέτες ή sticks απολυμαντικού με δραστικές απολυμαντικές ουσίες τα οποία απολυμαίνουν τον αέρα;**

Τέτοιο αίτημα δεν μπορεί να γίνει δεκτό για αξιολόγηση, καθώς στη σχετική με τα βιοκτόνα προϊόντα νομοθεσία δεν περιλαμβάνεται τέτοια κατηγορία απολυμαντικών προϊόντων

1. **Μπορώ να επικοινωνήσω με κάποιον υπάλληλο της υπηρεσίας σας για να με βοηθήσει στη σύνταξη του φακέλου;**

Δεν προβλέπονται συμβουλευτικές οδηγίες από τη υπηρεσία μας. Ακολουθήστε τις αναλυτικές οδηγίες καθώς και τις συχνές ερωτήσεις.

1. **Πως γίνεται η ονομασία και στοιχειοθέτηση ηλεκτρονικών αρχείων**;

Στα ηλεκτρονικά μέρη του φακέλου είναι πολύ σημαντική η αρχειοθέτηση και ονομασία. Συστήνεται τα ακολουθήσετε το μοτίβο σειράς όπως αναφέρεται στις οδηγίες του φακέλου

1. **Επιτρέπεται η αδειοδότηση βιοκτόνου προϊόντος για την απολύμανση αέρα;**

Σύμφωνα με τον Κανονισμό (ΕΕ) 528/2012 στα βιοκτόνα προϊόντα τύπου 2 (απολυμαντικά και φυκοκτόνα που δεν προορίζονται για άμεση εφαρμογή στους ανθρώπους ή στα ζώα) εντάσσονται και τα προϊόντα που χρησιμοποιούνται για την απολύμανση του αέρα. Ωστόσο στο Guidance on the Biocidal Products Regulation (Volume II Efficacy - Assessment and Evaluation (Parts B+C) version 3 επισημαίνεται ότι «Τhis is taken to mean the disinfection of air itself. Disinfectants sprayed or vaporised into the air (e.g. room disinfection by vaporised biocide) are normally for the purpose of disinfecting surfaces and not the air itself».

Ως εκ τούτου για την αδειοδότηση βιοκτόνων προϊόντων που χρησιμοποιούν μηχανήματα αερομεταφερόμενης διάχυσης π.χ. εκνέφωση, καπνισμός κ.α., θα πρέπει να επισημαίνεται ότι η χρήση των προϊόντων αφορά στην απολύμανση επιφανειών μέσω του αέρα και όχι του εναέριου χώρου.

1. **Με ποιο τρόπο αναφέρω στην ετικέτα τα συστατικά φυτικής προέλευσης κλπ;**

Σύμφωνα με το άρθρο 69, παράγραφος 2 περί ταξινόμησης, συσκευασίας και επισήμανσης των βιοκτόνων του Κανονισμού 528/2012, οι κάτοχοι αδείας μεριμνούν προκειμένου οι ετικέτες να μην είναι παραπλανητικές όσον αφορά τους κινδύνους από το προϊόν για την υγεία των ανθρώπων, των ζώων ή το περιβάλλον, ή για την ποιότητά του και, πάντως, να μην φέρουν τις ενδείξεις «βιοκτόνο περιορισμένου κινδύνου», «μη τοξικό», «φυσικό», «φιλικό προς το περιβάλλον», «φιλικό προς τα ζώα» ή ανάλογες ενδείξεις.   
Σε αυτό το πλαίσιο οι αναφορές «συστατικά φυτικής προέλευσης», «με αντιβακτηριδιακό παράγοντα φυτικής προέλευσης», «φυτικά συστατικά», «φυσικά συστατικά» και άλλες ανάλογες θεωρούνται παραπλανητικές για τους καταναλωτές όσον αφορά την ασφαλή χρήση των βιοκτόνων προϊόντων και δεν γίνονται αποδεκτές. Επίσης, δεν είναι αποδεκτή η χρήση εικονιδίων που να υπονοούν ύπαρξη συστατικών φυτικής προέλευσης.

1. **Τι στοιχεία θα πρέπει να προσκομισθούν για την ανανέωση της άδειας κυκλοφορίας του προϊόντος;**

Για την ανανέωση της άδειας κυκλοφορίας, ο ενδιαφερόμενος υποχρεούται να καταθέσει πλήρη φάκελο με επικαιροποιημένα στοιχεία, συνοδευόμενα από το απαιτούμενο παράβολο ανανέωσης.

1. **Στις τροποποιήσεις ονόματος με ποιο όνομα κατατίθεται το αίτημα?**

Στις τροποποιήσεις ονόματος του προϊόντος θα πρέπει το αίτημα να κατατίθεται πάντα με το αρχικό όνομα του προϊόντος, ώστε να μπορεί να γίνει η συσχέτιση με το παλαιότερο προϊόν.